钦定古今图书集成/明伦汇编/官常典/第117卷 > 孔鲤
## 钦定古今图书集成/明伦汇编/官常典/第117卷 > 孔鲤

按《孔子家语》，孔子年十九，娶于宋之幵官氏，一岁而
生伯鱼。鱼之生也，鲁昭公以鲤鱼赐孔子，荣君之贶，
故因以名曰鲤，而字伯鱼。年五十，先孔子卒。　孔子
谓伯鱼曰：“鲤乎！吾闻可以与人终日不倦者，其惟学
焉。其容体不足观也，其勇力不足惮也，其先祖不足
称也，其族姓不足道也，终而有大名，以显闻四方，声
后”裔者，岂非学者之效也？故君子不可以不学，其容
不可以不饬。不饬无类，无类失亲，失亲不忠，不忠失
礼，失礼不立。夫远而有光者，饬也；近而愈明者，学也。
譬之污池，水潦注焉，萑苇生焉，虽或以观之，孰知其
源乎？

按《礼记檀弓》：“伯鱼之母死，期而犹哭。夫子曰：‘谁与哭
者’？门人曰：‘鲤也’。夫子曰：‘嘻！其甚也’。伯鱼闻之，遂除之。”
按《史记注》“《皇览》曰：‘伯鱼冢在孔子冢东，与孔子并大
小相望也’。”

按：《阙里志宗子世纪》，“伯鱼生于周景王十三年，为鲁
昭公之十年也。”

按《兖州府志宗子世表》：“伯鱼，孔子子，鲁哀公聘，不应
先孔子卒。”〈敬王三十八年己未〉年五十，宋封“泗水侯”，从祀，后改
配“启圣祠。”